C 117/22
LV
Eiropas Savienības Oficiālais Vēstnesis
11.3.2022.
Otrdiena, 2021. gada 14. septembris
14. uzsver, ka dialogs ar iedzīvotājiem ir būtisks elements, lai tālākie reģioni kļūtu tuvāki un labāk savienoti ar ES iestādēm; šajā saistībā prasa Komisijai šādu dialogu pastiprināt, jo īpaši tālākajos reģionos;
15. aicina Komisiju piedalīties jaunas tālāko reģionu attīstības stratēģijas izstrādē kopā ar tiem, reaģējot uz vietējiem apstākļiem un vajadzībām un atspoguļojot Eiropas Parlamenta ieteikumus, pamatojoties uz katra reģiona īpatnību ievērošanu, sasniegumu konsolidāciju un esošo sistēmu optimizāciju, kā arī paredzot inovācijas un tālāko reģionu kā “iespēju teritoriju” popularizēšanu;
16. iesaka noteikt patiesu rīcības plānu šai jaunajai stratēģiskajai sadarbībai, iesaistot galvenās ieinteresētās personas, jo īpaši valstu, reģionālās un vietējās pārvaldības iestādes, ekonomikas un sociālos dalībniekus, pilsonisko sabiedrību, akadēmisko vidi un nevalstiskās organizācijas;
17. prasa jauno stratēģiju un tās rīcības plānu īstenot pēc iespējas ātrāk, lai veicinātu ekonomikas un sociālo atveseļošanu tālākajos reģionos;
2.
SADAĻA: Ieguldīt pienācīgas kvalitātes darbvietās, stiprināt solidaritāti un rīkoties, nosakot prioritāti jaunatnes interesēm
18.
apzinās, ka tālākie reģioni sniedz ES iespējas izstrādāt izmēģinājuma projektus sociālekonomisko un klimata problēmu risināšanai, taču šāda dinamika liek ātrāk atgūt nokavēto saistībā ar strukturāliem trūkumiem, kā arī nostiprināt un aizsargāt rīkus, kas ļauj kompensēt ar attālinātību un atrašanos uz salām saistītos strukturālos trūkumus un ir būtiski nepieciešami, lai tālākie reģioni varētu pilnībā un vienlīdzīgi iekļauties ES telpā;
A.
Nostiprināt solidaritāti
19. aicina Komisiju, dalībvalstis un tālākos reģionus padarīt cīņu pret nabadzību, bezdarbu un sociālo atstumtību, tostarp attiecībā uz cilvēkiem ar invaliditāti, par Eiropas solidaritātes prioritātēm, vienlaikus ieguldot izglītībā un apmācībā, un par nākotnes veidošanas projektu, kas vērsts uz inovāciju, jo īpaši sociālo, ekonomikas pārveidi un dažādošanu;
20. uzskata, ka kohēzijas politikā būtu vairāk jānovērtē tālākajos reģionos dzīvojošās sievietes un jāatbalsta dzimumu līdztiesība, kā arī efektīva ES dzimumu līdztiesības stratēģijas īstenošana tālākajos reģionos;
21. uzsver sociālās un solidārās ekonomikas nozīmīgo lomu tālākajos reģionos, palīdzot reģionālajām un vietējām pašvaldībām cīņā pret ierobežojumiem, kas saistīti ar attālinātību, nabadzību un sociālo atstumtību, un radot darbvietas un izstrādājot iniciatīvas attiecīgajos reģionos saskaņā ar dažādajām ES stratēģijām; atbalsta šīs situācijas atzīšanu ES līmenī un nozares tiešu piekļuvi ES subsīdijām bezpeļņas nolūkos;
B.
Aizsargāt veselību
22. uzsver, ka tālāko reģionu īpašās iezīmes tos padara neaizsargātākus pret pasaules mēroga notikumiem, piemēram, Covid-19 pandēmiju; tāpēc prasa izdarīt labākos secinājumus no šīs krīzes un ņemt vērā tālāko reģionu īpašo situāciju, saskaroties ar citiem šāda veida notikumiem;
23. ierosina izveidot tropiskajām infekcijas slimībām un tālākajiem reģioniem īpaši raksturīgu patoloģiju, piemēram, diabēta, aptaukošanās un dažu vēža veidu, pētniecības centru un piešķirt nepieciešamos līdzekļus, lai tālākajos reģionos atgūtu nokavēto veselības aprūpes jomā;
24. ierosina uzsākt izmēģinājuma projektu par sagatavošanas darbību BEST, lai atbalstītu darbus, kas saistīti ar ārstniecības augiem tālākajos reģionos;